Piccadilly-linjen

Piccadilly-linjen er en linje i Londons undergrunnsbane. Den går på dypt nivå, mellom det nordøstlige og det vestlige London, men store deler av strekningen går i dagen. Den ble åpnet i 1906, og het opprinnelig Great Northern, Piccadilly & Brompton Railway. Den har mørk blå farge på undergrunnskartet. 

Historie
Det var egentlig planlagt tre separate linjer, Great Northern and Strand Railway, Brompton and Piccadilly Circus Railway og Deep-Level District. Disse skulle sammen gå mellom Finsbury Park og Hammersmith. Under planleggingen ble dette slått sammen til én linje.

I 1930-årene ble den kraftig utvidet. Den tok over deler av skinnegangen til District-linjen til Hounslow West og Uxbridge i vest og til Cockfosters i nordøst. Stasjonene på disse utvidede strekningene er kjent for sine art deco-dekorasjoner. 

I 1977 ble Hounslowgrenen utvidet til Heathrow Central. I 1984 ble denne stasjonen omdøpt til Heathrow Terminals 1, 2, 3, da linjen ble utvidet til Terminal 4. I januar 2005 ble stasjonen ved terminal 4 stengt på grunn av arbeider med terminal 5, en ny del av flyplassen. Heathrow Terminal 5 stasjon ble åpnet 27. mars 2008.

Fra 1907 til 1994, med unntak av årene under andre verdenskrig, gikk det en kort gren fra Holborn til Aldwych. 

Linjen ble rammet av terrorangrepet i London 7. juli 2005 da en selvmordsbomber sprengte en bombe mellom King's Cross-St. Pancras og Russell Square. Bomben drepte 21 personer, og var dermed den dødeligste av de fire bombene.

Togmateriell
Togene på Piccadilly-linjen er av typen "1973 Stock". Disse har den lave og smale sylinderformede profilen som er påkrevd for de trange tunnelene som går på dypt nivå. Hvert tog har seks vogner, og en total lengde på 107,6 meter. Kapasiteten er på 684 passasjerer, hvorav 228 sitteplasser i form av benker langs togets lengderetning. Det er stor gulvplass ved dørene, dette gir bagasjerom for passasjerer som skal til eller fra Heathrow lufthavn.

Kart

Stasjoner

Fra vest til øst
Uxbridge-grenen
 Uxbridge
 Hillingdon
 Ickenham
 Ruislip
 Ruislip Manor
 Eastcote
 Rayners Lane
 South Harrow
 Sudbury Hill
 Sudbury Town
 Alperton
 Park Royal
 North Ealing
 Ealing CommonHeathrow-grenen
 Heathrow Terminal 5
 Heathrow Terminal 4
 Heathrow Terminals 1, 2, 3
 Hatton Cross
 Hounslow West
 Hounslow Central
 Hounslow East
 Osterley
 Boston Manor
 Northfields
 South EalingFellesstrekning
 Acton Town
 Turnham Green
 Hammersmith
 Barons Court
 Earl's Court
 Gloucester Road
 South Kensington
 Knightsbridge
 Hyde Park Corner
 Green Park
 Piccadilly Circus
 Leicester Square
 Covent Garden
 Holborn
 Russell Square
 King's Cross St. Pancras
 Caledonian Road
 Holloway Road
 Arsenal
 Finsbury Park
 Manor House
 Turnpike Lane
 Wood Green
 Bounds Green
 Arnos Grove
 Southgate
 Oakwood
 Cockfosters

Se også

Liste over stasjoner på London Underground

Kategori:Linjer i Londons undergrunnsbane
Kategori:Jernbanestrekninger åpnet i 1906
Kategori:1906 i England